கேள்வி: சோடியம் டெட்ராபுளோரோபோரேட்டு - தயாரிப்பு பற்றி விளக்கவும்.
பதில்: டெட்ரோபுளோரோபோரிக் அமிலத்தை சோடியம் கார்பனேட்டு அல்லது சோடியம் ஐதராக்சைடு சேர்த்து நடுநிலையாக்கல் வினைக்கு உட்படுத்தி டெட்ரோபுளோரோபோரேட்டு தயாரிக்கப்படுகிறது. :NaOH + HBF4 → NaBF4 + H2O :Na2CO3 + 2 HBF4 → 2 NaBF4 + H2O + CO2 போரிக் அமிலம், ஐதரோபுளோரிக் அமிலம் மற்றும் சோடியம் கார்பனேட்டு ஆகியனவற்றை வினைபுரியச் செய்தும் மாற்று வழிமுறையில் இதைத் தயாரிக்கலாம்: :2H3BO3 + 8HF + Na2CO3 → 2NaBF4 + 7H2O + CO2
கேள்வி: சோடியம் டெட்ராபுளோரோபோரேட்டு - வினைகளும் பயன்களும் குறித்து விரிவாக சொல்லுங்கள்.
பதில்: உருகுநிலை வரையிலான வெப்பநிலைக்கு டெட்ரோபுளோரோபோரேட்டை சூடாக்கும்போது இது சோடியம் புளோரைடாகவும் போரான் டிரைபுளோரைடாகவும் சிதைவடைகிறது: :NaBF4 → NaF + BF3. டெட்ரோபுளோரோபோரேட்டு எதிர்மின் அயனிக்கு இச்சேர்மமே மூலமாகும். கரிம வேதியியல் உப்புகளைத் தயாரிப்பதற்கும் அயனித் திரவம் தயாரிப்பதற்கும் இந்த எதிர்மின் அயனி பெரிதும் உதவுகிறது.